شه‌فه‌ق نيوز/ سێرگى لاڤرۆڤ وه‌زير خارجيه‌ى روسيا ره‌سيه‌ شار هه‌ولێر پايته‌خت هه‌رێم كوردستان و له‌لايه‌ن مه‌سرور بارزانى سه‌رۆك حكومه‌ت هه‌رێم و چه‌ن وه‌رپرسيگ تر له‌ حكومه‌ت هه‌رێم له‌ ته‌ياره‌خانه‌ى ناوده‌وڵه‌تى هه‌ولێر پيشوازى له‌لى كريا.
يه‌يش له‌وه‌ختيگه‌ ئمڕوو دوشه‌ممه‌ عادل عه‌بدولمه‌هدى سه‌رۆك وه‌زيره‌يل پيشوازى كرد له‌ سيرگى لاڤرۆڤ وه‌زير خارجيه‌ى روسياو شانده‌ ياوه‌ره‌گه‌ێ ك پيكهات له‌ هه‌ر يه‌ك له‌ نێرده‌ى تايبه‌ت سه‌رۆك رووسى ئه‌را خوه‌رهه‌ڵات ناوين و شماره‌يگ تر له‌ وه‌رپرسه‌يل له‌ خارجيه‌ى رووسى و وه‌ڕيه‌وبه‌ره‌يل و نوێنه‌ره‌يل شماره‌يگ له‌ گه‌ورا كۆمپانيايه‌يل نه‌فت و غاز و باڵيۆز روسيا له‌ به‌غدا.
جى باسه‌، له‌و ديداريشه‌ باس له‌ په‌يوه‌نديه‌يل دولايه‌نه‌ى ناونى هه‌ردوگ وڵات و ريه‌يل پته‌وكردنى كريا له‌ بواره‌يل سياسى و ئه‌منى و ئابوورى و زانستى و ئاڵشت وئوڵوشت هوير و ڕا له‌باره‌ى بارودوخ ناوچه‌گه‌.
